Tehnoloogiate agressiivsele pealetungile ehk tehnoloogilisele radikalismile on omane muutuste läbiviimine ka ühiskonna vastuseisul. Liiati sobib selleks Eesti ühiskond, kus vastuseis puudub ning sisuline arutelu eetiliste aspektide üle piirdub paremal juhul kitsa akadeemilise ringiga. Mitmed Eestis läbi viidud e-kampaaniad"  sisaldavad inimväärikuse riivet, näiteks kogu elanikkonda puudutanud e-meditsiini" rakendamine. Mõnel juhul võib tegemist olla ründega religioossete veendumuste vastu, mida sekulariseerunud Eesti ühiskond ei pruugi märgata. Tõtt-öelda on meie olukord Euroopas küllalt ainulaadne. Millised on need erilised tunnused, mis soodustavad tehnoloogilise radikalismi juurutamist Eestis ?